cyanic-selkie/wikianc huggingface dataset:
Αντικειμενοστρεφείς βάσεις δεδομένων
Συγκεντρωτικοί Τύποι (Collection Types)
Οι συγκεντρωτικοί τύποι αποτελούν δομές όπως σύνολα (sets), λίστες (lists), πίνακες (arrays) και πολυσύνολα (bags).
CREATE ROW TYPE employee (id INTEGER,  name VARCHAR(30),   address address,   manager REF (employee),   projects SET (REF (project)),   children LIST (REF (PERSON)),   hobbies SET (VARCHAR (20)))''
Στις ερωτήσεις τα στιγμιότυπα των συγκεντρωτικών τύπων συμπεριφέρονται σαν σχέσεις.
SELECT e.name FROM employees e WHERE ‘travel’ IN (SELECT * FROM TABLE (e.hobbies) c) AND 5 > (SELECT count(*) FROM TABLE (e.children) d)
Επιπρόσθετα οι πίνακες και οι λίστες υποστηρίζουν και δεικτοδότηση για πιο γρήγορη πρόσβαση.
Ας εξετάσουμε μερικά παραδείγματα. Ας υποθέσουμε ότι έχουμε ορίσει δυο σχέσεις που αφορούν εργαζόμενους και τμήματα (employees και departments αντίστοιχα) ως εξής:
CREATE TABLE employees (id INTEGER PRIMARY KEY,  name VARCHAR (30),   address ROW (street VARCHAR (40), city CHAR(20), state CHAR (2) zip INTEGER, country VARCHAR(30), salary DECIMAL(10,2), deptno INTEGER REFERENCES departments, manager INTEGER RFEFERENCES employees, projects SET (INTEGERS), children LIST (person), hobbies SET (VARCHAR(20)));
CREATE TABLE departments (deptno INTEGER PRIMARY KEY,  manager INTEGER REFERENCES employees,   projects TABLE (projno INTEGER),   projname CHAR (30),   budget DECIMAL (10,2));
Μετασχηματισμός συγκεντρωτικών τύπων σε πίνακες
Ερώτηση: Βρείτε όλους τους εργαζόμενους που δουλεύουν σε περισσότερα από δύο έργα.
SELECT name FROM employees e WHERE 2 < (SELECT count(*) FROM TABLE (e.projects) d)
Στο παραπάνω παράδειγμα, παρατηρούμε ότι μπορούμε να χρησιμοποιούμε σαν πίνακα, οποιαδήποτε attributes τύπου SET (εδώ συγκεκριμένα χρησιμοποιούμε το φορμαλισμό TABLE(e.projects)).
Μετασχηματισμός πινάκων σε συγκεντρωτικούς τύπους
Ερώτηση: Βρείτε όλους τους εργαζόμενους που δεν είναι προϊστάμενοι.
Στο παραπάνω παράδειγμα, παρατηρούμε ότι μπορούμε να κάνουμε και την αντίστροφη διαδικασία: να μετατρέπουμε, δηλαδή, αποτελέσματα τύπου πίνακα σε αποτελέσματα τύπου SET. Αυτό γίνεται μέσω της δεσμευμένης λέξης SET.
Ερωτήσεις σε συγκεντρωτικούς τύπους
BEGIN DECLARE hobbies_var SET (VARCHAR (20)); SELECT hobbies INTO hobbies_var FROM employees e WHERE name = ‘John Doe’; SELECT ITEM ROW h FROM h IN hobbies_var WHERE h <= ‘A’; SELECT ITEM ROW h FROM h IN hobbies_var /* quantifiers are allowed */ WHERE FOR SOME j IN (SELECT hobbies FROM employees e WHERE name = ‘Mary Doe’) (h = j); END;
Στο παραπάνω παράδειγμα, παρατηρούμε τα εξής:
Unnesting
Ερώτηση: Βρείτε τον κωδικό, τον προϋπολογισμό και το μέσο όρο μισθού για κάθε τμήμα.
SELECT d.deptno, d.budget, av.avg_sal FROM departments d, (SELECT avg (salary) AS avg_sal FROM e.deptno = d.deptno) AS av
SELECT d.deptno, d.budget, AVG (e.salary) AS avg_sal FROM departments d, employees e WHERE d.deptno = e.deptno GROUP BY d.deptno, d.budget
Στο παραπάνω παράδειγμα, παρατηρούμε ότι μπορούμε να εισάγουμε στο from clause μιας έκφρασης και ένα ολόκληρο query.
Flattening των αποτελεσμάτων
Ερώτηση: Βρείτε το σύνολο των εξωεργασιακών (sic!) δραστηριοτήτων του εργαζόμενου με κωδικό 12345.
THE (SELECT e.hobbies FROM employees e WHERE e.id = 12345)
Στο παραπάνω παράδειγμα, το αποτέλεσμα δεν είναι τύπου ROW(SET(VARCHAR)), αλλά (SET(VARCHAR)), λόγω της χρήσης του τελεστή ΤΗΕ.
Γενικά Παραδείγματα
SELECT e.id FROM employees as e WHERE row (row (123, University Avenue, Palo Alto, CA, 94301)) = (SELECT mgr.address FROM employees as mgr WHERE e.manager = mgr.id)''
Στο παραπάνω παράδειγμα μπορούμε να δούμε πώς συγκρίνουμε ένα αποτέλεσμα της μορφής ROW με ένα ολόκληρο πίνακα (θυμηθείτε ότι παλαιότερα, θα έπρεπε να χρησιμοποιήσουμε τελεστές όπως IN, EXISTS, κλπ) Ερώτηση: Βρείτε τους προϊσταμένους και τα έργα με προϋπολογισμό μεγαλύτερο από 100000.
SELECT d.manager, multiset (SELECT * FROM table (d.projects) as p WHERE p.budget >100000) FROM departments as d
Στο εν λόγω παράδειγμα, βλέπουμε πώς μπορούμε να έχουμε αποτέλεσμα τύπου MULTISET, αντί για τύπου SET.
Ερώτηση: Βρείτε ποια από τις διευθύνσεις addr.1_v, addr.2_v, addr.3_v είναι πιο κοντά στη διεύθυνση 123, University Avenue, Palo Alto, CA, 94301 (δεδομένης μιας Boolean συνάρτησης κοντά, (NEAR)).
SELECT row addr FROM (values (addr1_v, addr2_v, addr3_v)) as addr WHERE near (row addr, row(123 University Avenue, Palo Alto, CA, 94301))
ή όμοια
SELECT row addr FROM (multiset ( addr1_v, addr2_v, addr3_v)) as addr WHERE near (row addr, row(123 University Avenue, Palo Alto, CA, 94301))
Στο συγκεκριμένο παράδειγμα, μπορούμε να δούμε αφενός τη χρήση συναρτήσεων που έχει φτιάξει ο χρήστης και αφετέρου ένα φορμαλισμό για την κατασκευή συνόλων από συγκεκριμένες τιμές (μέσω της έκφρασης (values addr1_v, addr2_v, addr3_v) as addr).
Μπρίσμπεϊν
Το Μπρίσμπεϊν ή Βρισβάνη    (Brisbane, ) είναι η πρωτεύουσα και μεγαλύτερη πόλη της Αυστραλιανής πολιτείας του Κουίνσλαντ, καθώς και η τρίτη μεγαλύτερη της χώρας με πληθυσμό, βάση της απογραφή του 2016, με 2.360.241 κατοίκους. Η πόλη βρίσκεται πάνω στον Ποταμό Μπρίσμπεϊν,κοντά στις ακτές του Ειρηνικού και πήρε το όνομά του από τον Σερ Τόμας Μπρίσμπεϊν, διοικητή της Νέας Νότιας Ουαλίας.
Ιστορία
Η περιοχή κατοικήθηκε αρχικά από Αβορίγινες, οι οποίοι ονόμαζαν την περιοχή που βρίσκεται σήμερα το Μπρίσμπεϊν ως Μιαν-τζιν, που σημαίνει «περιοχή που μοιάζει με ακίδα». Μετά τον ευρωπαϊκό αποικισμό κατά τον 18ο και 19ο αιώνα, χτίστηκε στην περιοχή μια φυλακή, πριν ακόμα γίνει οικισμός. Κατά τον 19ο αιώνα, το Μπρίσμπεϊν έγινε οικισμός, ενώ στις 6 Ιουνίου 1859 δημιουργήθηκε η πολιτεία του Κουίνσλαντ, που είχε ως πρωτεύουσα το Μπρίσμπεϊν. Το 1930 ήταν μια σημαντική χρονιά για το Μπρίσμπεϊν, καθώς δημιουργήθηκαν πολλά δημόσια έργα, όπως η Γέφυρα Στόρι, το Δημαρχείο του Μπρίσμπεϊν και ο Ναός της Ανάμνησης, που είναι το κυριότερο μνημείο του πολέμου στην πόλη.
Κατά τον Β΄ Παγκόσμιο Πόλεμο, το Μπρίσμπεϊν ήταν κέντρο της προετοιμασίας των Συμμαχικών δυνάμεων. Το 1942 διεξήχθησαν επεισόδια μεταξύ Αμερικανών στρατιωτών και Αυστραλών πολιτών, που έγιναν γνωστά ως η Μάχη του Μπρίσμπεϊν. Το 1974 υπήρξαν σοβαρές ζημιές από πλημμύρες. Το 1982 το Μπρίσμπεϊν φιλοξένησε τους Αγώνες της Κοινοπολιτείας και το 1988 τη Διεθνή Έκθεση. Το 2032 θα φιλοξενήσει τους Θερινούς Ολυμπιακούς Αγώνες.
Οικονομία
Η πόλη παρουσιάζει μία εντελώς τυπική βρετανική διάρθρωση, με ένα κέντρο μεγάλης εμπορικής κίνησης και γύρω του πολλές εκτεταμένες συνοικίες. Άρχισε να αναπτύσσεται κυρίως ως λιμάνι εξαγωγής μεταλλευμάτων της ενδοχώρας της. Ακόμα και σήμερα αποτελεί σημαντικό λιμενικό κέντρο, αλλά η γειτνίαση ανθρακωρυχείων έδωσε μεγάλη ώθηση στις βιομηχανίες, με κυριότερες τη χαλυβουργία, τη μηχανουργία και τα είδη διατροφής.
Αλατζά Ιμαρέτ
Το Αλατζά Ιμαρέτ (τουρκικά: Alaca Imaret), που σημαίνει "Πολύχρωμο άσυλο", ή Ισ(χ)άκ Πασά Τζαμί είναι τζαμί του 15ου αιώνα και βρίσκεται στην οδό Κασσάνδρου βορειανατολικά της εκκλησίας του Αγίου Δημητρίου, στη Θεσσαλονίκη.
Ιστορία
Σύμφωνα με επιγραφή στην είσοδο του κτηρίου, το Αλατζά Ιμαρέτ ιδρύθηκε το Φεβρουάριο του 1484 από τον Ινογκιολού Ισ(χ)άκ Πασά, ο οποίος ήταν Μεγάλος Βεζίρης επί Μωάμεθ Β' και αργότερα επί Βαγιαζίτ Β' βαλής της Θεσσαλονίκης.
Ο χώρος λειτουργούσε ως ιμαρέτ (πτωχοκομείο), μεντρεσές (ιερατική σχολή) και χώρος προσευχής ενώ έλαβε σταδιακά τη σημερινή του μορφή. Το όνομα Αλατζά τα οφείλει στον πολύχρωμο μιναρέ του (αλατζά=χρωματιστός). Για την εύρυθμη λειτουργία του ιδρύματος, ο κτήτοράς του, παραχώρησε μεταξύ άλλων σημαντικό χρηματικό ποσό αλλά και τα μισά έσοδα από τη φορολόγηση της Γαλάτιστας της Χαλκιδικής. Μάλιστα, κατά τον 17ο αιώνα το Αλατζά Ιμαρέτ είχε αναδειχτεί ως ένα από τα σημαντικότερα ιδρύματα της πόλης. Το 1970, με αφορμή την κατάρρευση του βόρειου τμήματος του προστώου κατά το προηγούμενο έτος, πραγματοποιήθηκαν για πρώτη φορά έργα συντήρησης τα οποία επαναλήφθηκαν το 1993-1996, περίοδο κατά την οποία έγινε μεταξύ άλλων και αποκατάσταση της εξωτερικής τοιχοποιίας.
Το μνημείο ανακαινίστηκε και στερεώθηκε με τη φροντίδα του Δήμου Θεσσαλονίκης. Σήμερα το Αλατζά Ιμαρέτ βρίσκεται σε πολύ καλή κατάσταση και χρησιμεύει ως εκθεσιακός χώρος στον οποίο λαμβάνουν χώρα διάφορες εκδηλώσεις και περιοδικές εκθέσεις. μικρογραφία|250px|Δυτική άποψη - είσοδος Αλατζά Ιμαρέτ.|αριστερά
Μορφή
Το κτίριο έχει σχήμα ανεστραμμένου Τ με κεντρικό χώρο, δύο μεγάλους θόλους, πλάγια διαμερίσματα στη δυτική πλευρά και κιονοστήρικτη στοά. Ο κεντρικός χώρος του κτιρίου ήταν ο χώρος προσευχής, ενώ στους τέσσερις παράπλευρους γινόταν η διδασκαλία και τα συσσίτια. Εσωτερικά μια μεγάλη καμάρα χωρίζει το χώρο αυτό σε δύο τετράγωνα τμήματα, που το καθένα είναι στεγασμένο με τρούλο. Στο μνημείο υπήρχε πλούσια εσωτερική ανάγλυφη διακόσμηση και ζωγραφική. Διασώζεται ένα μέρος της στους θόλους (γεωμετρικά συμπλέγματα), στα "σφαιρικά τρίγωνα" ιδιαίτερα του δεύτερου τρούλου και στους τοίχους, όπου υπάρχουν και ρήσεις από το κοράνι. Στο βάθος του κεντρικού χώρου, απέναντι από την είσοδο και στον τοίχο που βρίσκεται προς την μεριά της Μέκκα, υπάρχει το Μιχράμπ. Στα βόρεια και στα νότια, υπάρχουν από δύο μικρότεροι τετράγωνοι χώροι στεγασμένοι με τρούλους. Στα δυτικά μπροστά στην κύρια είσοδο, υπάρχει ανοιχτή στοά με τόξα που στηρίζονται σε έξι κίονες. Η στοά είναι καλυμμένη με πέντε τρούλους, από τους οποίους ο κεντρικός είναι ο ψηλότερος. Στη βορειοδυτική γωνία του κτιρίου σώζεται η βάση, κατασκευασμένη με ορθογώνιους πωρόλιθους.
Η ονομασία Αλατζά Ιμαρέτ οφείλεται στους πολύχρωμους λίθους (alaça) σε ρομβοειδή σχήματα που κοσμούσαν το μιναρέ του τζαμιού. Από τον πολύχρωμο μιναρέ σήμερα σώζεται μόνο η βάση του. Η τοιχοποιία είναι ιδιαίτερα επιμελημένη: ορθογώνιοι πωρόλιθοι περίκλειστοι με πλίνθους.
Πηγές
Κατηγορία:Οθωμανικά τζαμιά στην Ελλάδα Κατηγορία:Οθωμανική Θεσσαλονίκη
Καρυάτιδες
thumb|250px|Η Πρόστασις των Κορών του [[Ακρόπολη Αθηνών#Ερέχθειο|Ερέχθειου]] Καρυάτις ονομάζεται το γλυπτό που έχει γυναικεία μορφή και χρησιμεύει στη στήριξη κτιρίων. Η λέξη Καρυάτις στα αρχαία Ελληνικά σημαίνει Κόρη από τις Καρυές, μια πόλη κοντά στη Σπάρτη. Είναι μια παραλλαγή της Κόρης και χρησιμοποιείται στην αρχιτεκτονική αντί για κίονες ως διακοσμητικό στήριγμα σε πύλες, προσόψεις, γείσα, ζωφόρους, σκεπές και λοιπά. Το αντίστοιχο αρχιτεκτονικό στοιχείο που έχει ανδρική μορφή ονομάζεται Άτλας.
thumb|left|Καρυάτιδες και Άτλαντες. Σκίτσο από εγχειρίδιο της διακοσμητικής αρχιτεκτονικής του 19ου αιώνα. thumb|left|Καρυάτιδες. Σκίτσο από εγχειρίδιο της διακοσμητικής αρχιτεκτονικής του 19ου αιώνα.
Στην αρχαία Ελλάδα
Στην αρχαία αρχιτεκτονική τέχνη, ιδίως στον Ιωνικό ρυθμό οι κίονες συχνά αντικαθίσταντο με αναπαράσταση λυγερής γυναικείας μορφής. Στον Δωρικό ρυθμό αντίθετα, προτιμούσαν τα γεροδεμένα ανδρικά κορμιά.
Οι Καρυάτιδες έχουν τα χέρια ελεύθερα, ενώ το βάρος στηρίζεται απλά και ανάλαφρα με το κεφάλι. Οι Άτλαντες αντίθετα χρησιμοποιούν τους ώμους, την πλάτη και τα χέρια δίνοντας την εντύπωση ιδιαίτερου φόρτου βάρους. Η κλασική μορφή της Καρυάτιδας είναι ντυμένη με απλούς μα και κολακευτικούς πέπλους και χιτώνες. Έχει ευθύγραμμη και λυγερή κορμοστασιά, και τα πόδια ή κλειστά ή το δεξί ή το αριστερό πόδι ελαφριά εμπρός, χωρίς να βαδίζει. Τα χέρια είναι στο πλάι και προς τα κάτω, ενώ μερικές φορές στο ένα χέρι κρατούν ένα αφιέρωμα. Οι δίπλες στα ρούχα τους εναρμονίζουν με τα αυλάκια των κιόνων, κάνουν όμως παραλλαγές, καθώς ακολουθούν τις καμπύλες του σώματος. Οι Καρυάτιδες ήταν επιφανειακά ζωγραφισμένες στην αρχαία εποχή, αλλά τα χρώματα χάθηκαν με το πέρασμα του χρόνου.
Οι Καρυάτιδες στο Ερέχθειο της Ακρόπολης ανήκουν στην καλλιτεχνική σχολή του πλούσιου στιλ και επηρέασαν καλλιτεχνικά την αρχιτεκτονική διακοσμητική τέχνη μέχρι και το τέλος του 19ου αιώνα. Συχνά στοιχεία απομίμησης βρίσκουμε στον Μανιερισμό, καλλιτεχνική ροή του 16ου αιώνα.
Εκτός από το Ερέχθειο συναντάμε Καρυάτιδες το 525 π.Χ. στον απλό ναό του Θησαυρού των Σιφναίων στους Δελφούς, όπου δύο Κόρες με ιωνική ενδυμασία στηρίζουν το αέτωμα.
thumb|250px|Καρυάτιδες στην Πύλη του παλατιού [[Ανάκτορο Παλλαβιτσίνι στη Βιέννη.]]
Καρυάτιδες επίσης βρίσκονταν και στα μικρά προπύλαια της Ελευσίνας. Οι δύο υπερμεγέθεις κόρες αντικαθιστούσαν τους κίονες. Μια από αυτές εκτίθεται στο μουσείο της Ελευσίνας ενώ η δεύτερη βρίσκεται στο Μουσείο Φιτζγουίλιαμ του Κέιμπριτζ.
§Στις 4 Σεπτεμβρίου 2014, ανακοινώθηκε από το Υπουργείο Πολιτισμού της Ελλάδας και δόθηκαν στη δημοσιότητα φωτογραφίες με δύο Καρυάτιδες στον δεύτερο προθάλαμο του τάφου στον λόφο Καστά στην Αμφίπολη.
Στις υπόλοιπες εποχές
Στην Ευρωπαϊκή αρχιτεκτονική θα συναντήσουμε Καρυάτιδες στις εποχές του Μπαρόκ και του Κλασικισμού, π.χ. στο παλάτι του Σανσουσί (Sanssouci), καθώς και αργότερα στη μοντέρνα αρχιτεκτονική και στο καλλιτεχνικό ρεύμα απομίμησης ιστορικής αρχιτεκτονικής του 19ου αιώνα, π.χ. στο Hotel Atlantic του Αμβούργου.
Καρυές Λακωνίας
Οι Καρυές είναι ένας ορεινός οικισμός περίπου 30 χλμ. βόρεια της Σπάρτης, ο οποίος παρουσιάζει μια αξιόλογη ιστορική πορεία ήδη από τα Ομηρικά χρόνια. Η αδιάκοπη ιστορία του οικισμού επιβεβαιώνεται από πρωτογενείς αναφορές, όπως αυτές του Ξενοφώντα στα «Ελληνικά» και του Παυσανία στα «Λακωνικά», ενώ επίσης έχουν βρεθεί κατά καιρούς υλικά τεκμήρια. Αναφορικά με τις Καρυάτιδες, στον οικισμό, σύμφωνα με τον Παυσανία: ''«τὸ γὰρ χωρίον Ἀρτέμιδος καὶ Νυμφῶν ἐστιν αἱ Κάρυαι. . . »''. Με άλλα λόγια, ο Παυσανίας αναφέρει πως ο οικισμός ήταν αφιερωμένος στη θεά Άρτεμη και τις νύμφες, καθώς εκεί έστεκε το ιερό της Αρτέμιδος Καρυάτιδος. Το ιερό πιθανότατα οικοδομήθηκε την αρχαϊκή περίοδο, καθώς η ύπαρξή του επιβεβαιώνεται ήδη από την περίοδο του Β΄ Μεσσηνιακού Πολέμου ( 685 - 668 π. X.), γεγονός που επιβεβαιώνεται από την αναφορά του Παυσανία πως ο Αριστομένης, ο αρχηγός των Μεσσήνιων, για να εκδικηθεί τους Σπαρτιάτες άρπαξε τις ιέρειες χορεύτριες επιφανών οικογενειών της Λακεδαίμονας, ώστε να ζητήσει λύτρα. Αυτό μας παρακινεί, επίσης, να αναλογιστούμε τη θρησκευτική διάσταση που είχε λάβει ήδη εκείνη την περίοδο το ιερό.
Ο Παυσανίας αναφέρει, επίσης, «χοροὺς δὲ ἐνταῦθα αἱ Λακεδαιμονίων παρθένοι κατὰ ἔτος ἱστᾶσι καὶ ἐπιχώριος αὐταῖς καθέστηκεν ὄρχησις...». Κάθε χρόνο, λοιπόν, οι Κόρες καλαθοφόρες, κατά τη διάρκεια της ετήσιας εορτής προς τιμήν της θεάς τα Καρυάτεια, χόρευαν έναν τοπικό χορό που λάμβανε χώρα στο ιερό. Η εορτή είχε αγροτικό χαρακτήρα και θα πρέπει να τελείτο πριν ή μετά τη θερινή συγκομιδή, καθώς οι πιστοί θα επιθυμούσαν να εξευμενίσουν τη θεά για ευκαρπία ή να την ευχαριστήσουν αντίστοιχα. Φαίνεται πως η φήμη του ιερού κέντρου και τα Καρυάτεια είχαν εξαπλωθεί ευρέως στα αρχαία χρόνια και συγκέντρωνε αρκετούς πιστούς. Παρόμοια, διαδόθηκε και η ομορφιά των Κόρων, που με την ομορφιά και την κορμοστασιά τους ενέπνευσαν τους καλλιτέχνες της κλασικής περιόδου, και κυρίως γλύπτες και αρχιτέκτονες, καθώς ήδη από τον 6ο αι. π.Χ. συναντάμε τον αρχιτεκτονικό τύπο της Καρυάτιδας σε σημαντικά κτίσματα της περιόδου, με αποκορύφωμα την πρόσταση των Κορών στο Ερέχθειο της Ακρόπολης και οι οποίοι προσέδωσαν στο βλέμμα του τύπου δύναμη, σιγουριά και περηφάνια.
Εξωτερικοί σύνδεσμοι
Κατηγορία:Αρχαιοελληνική αρχιτεκτονική Κατηγορία:Αγάλματα Κατηγορία:Γλυπτική Κατηγορία:Ακρόπολη Αθηνών Κατηγορία:Μουσείο Ακρόπολης
Τρίποδες Νάξου
Οι Τρίποδες (ή επίσημα Βίβλος) είναι ένα πεδινό χωριό της ανατολικής Νάξου σε υψόμετρο 120-150 μέτρων και έχει 654 κατοίκους (απογραφή 2011). Βρίσκονται 9 χλμ. νοτιοδυτικά της Χώρας Νάξου και υπάγεται στο δήμο Νάξου & Μικρών Κυκλάδων. Έχει χαρακτηριστεί από το 1988 παραδοσιακός οικισμός.
Οι Τρίποδες / Βίβλος μαζί με την Πλάκα Νάξου (18 κατ.) αποτελούν την Τοπική Κοινότητα Βίβλου.
Διοικητικές μεταβολές
Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τον οικισμό της Πλάκα ( 18 κ.) την Τοπική Κοινότητα Βίβλου ( 672 κ.), όπου έχει οριστεί έδρα. Η τ.κ. Βίβλου υπάγεται στη Δημοτική Ενότητα Νάξου, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.
Η Ονομασία
Ο Κ.Μ. Κοντελιέρης θέλοντας να ετυμολογήσει τη λέξη Τρίποδες γράφει: "Τρίποδες, πρωτεύουσα του δήμου Βίβλου. Το χωριό αυτό στηρίζεται απάνω σε ένα πετρώδη κορμό που απλώνεται σε τρία μεγάλα πόδια. Το πρώτο φτάνει προς την περιφέρεια της Πλάκας, είναι δε η Πλάκα πλουσιοπάροχη γη με αμπελοφυτείες και κάμπο εκτεταμένο. Τα δε άλλα δύο πόδια διευθύνονται το ένα πρός τις Κεχραιές (μέχρι Νοσκέλου) και το άλλο προς το βορειοανατολικό οροπέδιο του ελαιόφυτου χωριού Σαγκρί".
Κατά άλλους, η Βίβλος πήρε το όνομά της από τον ομώνυμο ποταμό του νησιού, που κι αυτός με την σειρά του πήρε το όνομά του από το φυτό βύβλος ή βίβλος, που φυτρώνει στις όχθες των ποταμών. Η λέξη βίβλος σημαίνει το φυτό από το οποίο κατασκευαζόταν ο Αιγυπτιακός πάπυρος. Αξίζει να σημειωθεί ότι ο Ησίοδος αναφέρει το "βύβλινο οίνο", δηλαδή τον οίνο που έχει το όνομα του Βύβλου, ποταμού της νήσου Νάξου.(a Byblo fluvio, Naxi insulae).
Υπάρχει όμως και μία νεότερη εκδοχή για την ονομασία του χωριού, που μοιάζει πιθανότερη και η αλήθεια της μπορεί να ερευνηθεί. Στις Τρίποδες, λένε, βρέθηκαν πολλά συμβόλαια σύμφωνα με τα οποία αφήνονται ως προίκα τρίποδα σκαμνιά. Το γεγονός εξηγείται από τη συνήθεια των Τριποδιωτών να χτίζουν το 'ροό', ψηλό κρεβάτι, έτσι που να χρειάζεται να πατήσουν σε τρίποδα σκαμνιά για να ανέβουν σε αυτό. Η παράδοση λοιπόν ήταν να δίνεται ως προίκα και ένας τρίποδας, όπως αναφέρεται σε όλα σχεδόν τα παλιά συμβόλαια. Έτσι και το χωριό ονομάστηκε Τρίποδες.
Άλλη μαρτυρία αναφέρει ότι: "Το χωριό πήρε το όνομα του από τους Κρητικούς του χωριού Τρίποδο, που είναι κοντά στο Ηράκλειο, οι οποίοι ήρθαν και κατοίκησαν εδώ στην εποχή της πειρατείας". Υπάρχει βέβαια και η λαϊκή εκδοχή: "Κάπου στο σημερινό μας χωριό, σκάβοντας παλιά, ανακάλυψαν ένα τρίποδο σκαμνί που πάνω σε αυτό, σε μια βίβλο, καθώς λένε, κατέγραψαν τις πρώτες κοινοτικές συνεδριάσεις. Γι'αυτό και το χωριό ονομάστηκε Βίβλος.
Ενασχόληση κατοίκων
Κύρια ασχολία των κατοίκων του είναι η γεωργία και η κτηνοτροφία, ενώ τα τελευταία χρόνια πολλοί έχουν στραφεί προς τον τουρισμό.
Η ενασχόληση των κατοίκων με τη γεωργία, την κτηνοτροφία και με τον τουρισμό, έχει ως αποτέλεσμα, σε αντίθεση με άλλα χωριά που ερημώνονται, πολλοί νέοι άνθρωποι να παραμένουν στο χωριό ή να επανέρχονται σ' αυτό μετά από τις σπουδές τους στην Αθήνα. Δεν είναι τυχαίο λοιπόν ότι σήμερα οι Τρίποδες είναι ένα από τα πιο ζωντανά χωριά της Νάξου. Αυτό αποδεικνύεται και από τη λειτουργία Νηπιαγωγείου, πενταθέσιου Δημοτικού Σχολείου, Γυμνασίου, Αγροτικού Ιατρείου, Πνευματικού Κέντρου, Αγροτικού Συνεταιρισμού και Πολιτιστικού Συλλόγου Νέων με πλούσια πολιτιστική δραστηριότητα.
Η Παναγιά η Τριποδιώτισσα
Στην είσοδο του χωριού δεσπόζει η εκκλησία «Η Παναγιά η Τριποδιώτισσα», παλιό μοναστήρι που χρονολογείται από το 16ο αιώνα μ.Χ. Πανύψηλα δένδρα και στοές σκεπάζουν το μεγάλο προαύλιό της, χαρίζοντας δροσιά στους προσκυνητές της. Πρόκειται για τον ενοριακό ναό του χωριού που γιορτάζει στα Νιάμερα της Παναγίας (23 Αυγούστου) και στο πανηγύρι της συγκεντρώνει πολύ κόσμο απ' όλο το νησί και όχι μόνο.
Παλιότερα ήταν ένα από τα πιο εύρωστα μοναστήρια του νησιού και αποτελούσε «Μετόχιον της Κυρίας Μητροπόλεως». Στη συνέχεια η Μονή αγοράστηκε από τους Τριποδιώτες και έτσι περιήλθε στην ενορία των Τριπόδων.
Σήμερα το μοναστήρι της Τριποδιώτισσας δεν λειτουργεί πια. Η ολόασπρη όμως εκκλησία με τις ωραίες εικόνες και τις παλιές χρονολογημένες επιγραφές εξακολουθεί πάντα να υψώνεται στον βορεινό ορίζοντα του χωριού, θυμίζοντας δόξες παλιές.
Μέσα στην εκκλησία της Παναγίας υπάρχει παλιό ξυλόγλυπτο τέμπλο και σπάνιες εικόνες.
Σημειώσεις
<references group="Σημ" />
Εξωτερικοί σύνδεσμοι
Κατηγορία:Χωριά της Νάξου
Παγκόσμιο Πρωτάθλημα Καλαθοσφαίρισης Ανδρών 1982
Το 9ο Παγκόσμιο Πρωτάθλημα Καλαθοσφαίρισης διοργανώθηκε στην Κολομβία το 1982 και, πιο συγκεκριμένα, οι αγώνες διεξήχθησαν από τις 15 Αυγούστου ως τις 28 Αυγούστου στις πόλεις Κάλι, Μπογκοτά, Μεδεγίν, Μπουκαραμάνγκα και Κούκουτα, παρόλο που η Κολομβία δεν είχε καμία συμμετοχή στο παρελθόν σε ανάλογες διοργανώσεις. Συνολικά συμμετείχαν 13 ομάδες.
Αγώνες
Οι Η.Π.Α. αποφάσισαν αυτή τη φορά να κατεβάσουν μια πιο δυναμική ομάδα, αποτελούμενη από παίκτες όπως οι Glen "Doc" Rivers, Antoine Carr και Jim Thomas, που ο τελευταίος βρίσκονταν στο όριο να γίνει επαγγελματίας. Πάντως, τα βρήκανε σκούρα απέναντι στους Ισπανούς του εντυπωσιακού παίκτη Χουάν Αντόνιο Σαν Επιφάνιο, οι οποίοι τους κέρδισαν, με 99-109. Η δεύτερη ήττα των ΗΠΑ ήταν στον τελικό με 95-94 από τους Σοβιετικούς, που είχαν μεταξύ άλλων και τον γίγαντα Βλαντίμιρ Τκατσένκο στη σύνθεσή τους. Για το χάλκινο μετάλλιο η Γιουγκοσλαβία δυσκολεύτηκε, αλλά τελικώς κέρδισε την ομάδα της Ισπανίας, με 119-117. Ιδιαίτερη αίσθηση, ωστόσο, προκάλεσαν τα σκορ 137-84 και 143-76 της Ισπανίας και της Σοβιετικής Ένωσης, αντίστοιχα, αμφότερα επί της διοργανώτριας Κολομβίας στις 19 και 21 Αυγούστου 1982, αντίστοιχα, στον ημιτελικό γύρο. Μάλιστα οι 137 και οι 143 πόντοι ήταν ακόμα πιο εντυπωσιακοί αν συνυπολογιστεί ότι στη διοργάνωση αυτή δεν είχε θεσμοθετηθεί ακόμα το τρίποντο, καθώς καθιερώθηκε στο NBA το 1979 και διεθνώς το 1984.
Βραβεία
Κορυφαίοι Σκόρερ:
Συνθέσεις Ομάδων
1982 Κατηγορία:Καλαθοσφαίριση στην Κολομβία Κατηγορία:Καλαθοσφαίριση το 1982
Παθογένεση
Περιγραφή
Οι τύποι παθογενέσεων περιλαμβάνουν μικροβιακή λοίμωξη, φλεγμονή, κακοήθεια και νέκρωση των ιστών. Για παράδειγμα, η βακτηριακή παθογένεση είναι ο μηχανισμός με τον οποίο τα βακτήρια προκαλούν μολυσματικές ασθένειες.
Οι περισσότερες ασθένειες προκαλούνται από πολλαπλές διαδικασίες. Για παράδειγμα, ορισμένοι καρκίνοι προκύπτουν από δυσλειτουργία του ανοσοποιητικού συστήματος (όγκοι του δέρματος και λέμφωμα μετά από μεταμόσχευση νεφρού, το οποίο απαιτεί ανοσοκαταστολή).
Οι παθογόνοι μηχανισμοί μιας ασθένειας (ή κατάστασης) ενεργοποιούνται από τις υποκείμενες αιτίες, οι οποίες εάν ελεγχθούν επιτρέπουν την πρόληψη της νόσου. Συχνά, μια πιθανή αιτία εντοπίζεται από επιδημιολογικές παρατηρήσεις πριν μπορέσει να εξαχθεί παθολογική σύνδεση μεταξύ της αιτίας και της νόσου. Η παθολογική προοπτική μπορεί να ενσωματωθεί άμεσα σε μια επιδημιολογική προσέγγιση στο διεπιστημονικό πεδίο της μοριακής παθολογικής επιδημιολογίας. Η μοριακή παθολογική επιδημιολογία μπορεί να βοηθήσει στην αξιολόγηση της παθογένεσης και της αιτιώδους συνάφειας με τη σύνδεση ενός πιθανού παράγοντα κινδύνου με μοριακές παθολογικές υπογραφές μιας ασθένειας. Έτσι, το παράδειγαμ μοριακής παθολογικής επιδημιολογίας μπορεί να προωθήσει την περιοχή της αιτιώδους συναγωγής.
Περαιτέρω ανάγνωση
Κατηγορία:Παθολογία
Ευφράνωρ ο σκεπτικός
Ο Ευφράνωρ ήταν Έλληνας φιλόσοφος, γεννημένος στη Σελεύκεια. Η ακμή του τοποθετείται κατά την ελληνιστική εποχή και συγκεκριμένα στις αρχές του 2ου αιώνα π.Χ. Ο Ευφράνωρ υπήρξε μαθητής του Τίμωνα του Φλιασίου. Υποστήριξε τις φιλοσοφικές απόψεις του Πύρρωνα, αποτελώντας μέλος των λεγόμενων «πυρρώνειων» ή «σκεπτικών» φιλοσόφων. Ο ίδιος ο Ευφράνωρ υπήρξε διδάσκαλος του Αλεξανδρινού φιλοσόφου Ευβούλου.
Πηγές
Κατηγορία:Αρχαίοι Έλληνες φιλόσοφοι Κατηγορία:Σκεπτικοί φιλόσοφοι
Σάκι
Το Σάκι (ουκρανικά και ρωσικά: Саки, κριμαϊκά: Saq) είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται στις δυτικές ακτές της χερσονήσου της Κριμαίας, στις ακτές της Μαύρης θάλασσας. Το Σάκι απέχει μόλις 20χλμ. από την Ευπατορία και περίπου 45 χλμ. από την πρωτεύουσα της Κριμαίας, την Συμφερόπολη. Στην πόλη υπάρχει μεγάλη ναυτική βάση του Ουκρανικού ναυτικού.
Ρομαντική μουσική
Ρομαντική ονομάζεται η μουσική που ανήκει στο ευρύτερο πνευματικό κίνημα που εμφανίστηκε στο τέλος του 18ου αιώνα στη Γερμανία και διαδόθηκε κατά τις πρώτες δεκαετίες του 19ου στην υπόλοιπη Ευρώπη. Η περίοδος αυτή χαρακτηρίζεται από έντονες αναφορές σχετικά με την ελευθερία του ανθρώπου, την παιδεία του, την σχέση του με τη φύση αλλά και τον άνθρωπο. Κυριαρχεί μία τάση απελευθέρωσης των συναισθημάτων που δεν υπήρχε στις προηγούμενες εποχές και οι καλλιτέχνες εκφράζουν τον πόνο, την αγάπη, την χαρά χωρίς να αισθάνονται την ανάγκη να τα καλύψουν. thumb|right|200px|Έκτωρ Μπερλιόζ
Οι παρτιτούρες των ρομαντικών είναι γεμάτες σημειώσεις σχετικά με την εκτέλεση του έργου έτσι ώστε να μην αφήνουν μεγάλο περιθώριο αυτοσχεδιασμού ενώ ένα είδος που αναπτύσσεται έντονα στην περίοδο αυτή είναι η "Προγραμματική Μουσική". Σε αντίθεση με την "Απόλυτη Μουσική" που στηρίζεται στην καθαρή έμπνευση, η προγραμματική μουσική προσπαθεί να απεικονίσει παραστάσεις ή συναισθήματα χρησιμοποιώντας τα εκφραστικά μέσα που προσφέρουν τα μουσικά όργανα, όπως αντίστοιχα χρησιμοποιούν οι ζωγράφοι τα χρώματα.
Σημαντικά γεγονότα της εποχής είναι και η ανάπτυξη της τεχνικής της ενορχήστρωσης και οι βελτιώσεις και αλλαγές στην όπερα.
Κυριότεροι εκπρόσωποι
Πολλοί είναι οι σημαντικοί συνθέτες που άφησαν αξιόλογο έργο:
Ενημέρωση (αποσαφήνιση)
Ο όρος ενημέρωση μπορεί να αναφέρεται στις εξής έννοιες:
Ρομαντική μουσική
Οι Εθνικές Σχολές στην Ευρώπη
Τα αχνάρια του ακολουθούν αρκετοί Ρώσοι συνθέτες, ενώ είναι πολύ γνωστή μια ομάδα από πέντε Ρώσους συνθέτες:
Άλλες σημαντικές Εθνικές Σχολές και οι εκπρόσωποί τους ήταν:
Δείτε επίσης
Κατηγορία:Κλασική μουσική
Ελίζα Βοναπάρτη
Η Ελίζα Βοναπάρτη (Elisa Bonaparte, 3 Ιανουαρίου 1777 - 7 Αυγούστου 1820) από την Οικογένεια Βοναπάρτη ήταν αδελφή του Ναπολέοντα Α΄ Αυτοκράτορα των Γάλλων.
Βιογραφία
Η Μαρία Άννα Ελίζα ήταν κόρη του Καρόλου Μαρία, δικηγόρου και διπλωμάτη της Κορσικής, και της Λετίτσια Ραμολίνο, κόρης του Τζοβάννι Τζερόνυμο, λοχαγού στον στρατό της Γένουας. Αδέλφια της ήταν ο Ιωσήφ της Ισπανίας, ο Ναπολέων Α΄ της Γαλλίας, ο Λουκιανός, Πρίγκιπας του Κανίνο, ο Λουδοβίκος της Ολλανδίας, ο Ιερώνυμος της Βεστφαλίας, η Παυλίνα και η Καρολίνα.
Γεννήθηκε στις 3 Ιανουαρίου 1777 στο Αγιάτσο, και ήταν το ένατο παιδί και η τέταρτη κόρη του Κάρολου Βοναπάρτη και της Λετίτσια Ραμολίνο.
Πέθανε στις 7 Αυγούστου 1820 στην Τεργέστη σε ηλικία 43 ετών. Είναι θαμμένη στη Βασιλική του Αγίου Πετρόνιου στη Μπολόνια.
Οικογένεια
Παντρεύτηκε τον Φέλιξ Πασκουάλε Μπατσόκι την 1 Μαΐου 1797. Μαζί απέκτησαν τέσσερα παιδιά:
Παραπομπές
Κατηγορία:Οίκος του Βοναπάρτη Κατηγορία:Γάλλοι ευγενείς Κατηγορία:Πριγκίπισσες της Ιταλίας
Τσάμπερλεν
Τσάμπερλεν είναι το επώνυμο των
Μανζίνι Γουόντερερς ΦΚ
Η Μανζίνι Γουόντερερς ΦΚ είναι ποδοσφαιρική ομάδα από τη Μανζίνι, Σουαζιλάνδη. Είναι μία από τις πιο παλιές ομάδες της χώρας. Αγωνίζεται στη Swazi Premier League. Έδρα της ομάδας είναι το Manzini Trade Fair Sports Ground, χωρητικότητας 6000 θέσεων. Έχει κατακτήσεις 6 πρωταθλήματα Σουαζιλάνδης (1983, 1985, 1987, 1999, 2002, 2003), 1 κύπελλο Σουαζιλάνδης (1984), 3 Swazi Charity Cup (2002, 2003, 2005) και 6 Swazi Trade Fair Cup (1984, 1985, 1986, 1993, 1996, 2000). Έχει τρεις συμμετοχές στο Κύπελλο Πρωταθλητριών Ποδοσφαίρου Αφρικής (1984, 1986, 1988) με τις δύο πρώτες να αποκλείεται στον προκριματικό γύρο και την τρίτη στον πρώτο γύρο. Χρώματα της είναι το καφέ και το άσπρο.
Κατηγορία:Ιδρύσεις ποδοσφαιρικών ομάδων το 1957 Κατηγορία:Μανζίνι Γουόντερερς ΦΚ
Μέδουσα (αποσαφήνιση)
Με την λέξη Μέδουσα μπορεί να αναφέρονται τα εξής:
Ίμβραμος
Ο Ίμβραμος (και Ίμβρασος) ήταν προελληνική καρική θεότητα της ευφορίας και της γονιμότητας που αντιστοιχούσε στον Ερμή του ελληνικού δωδεκαθέου. Λατρευόταν ιδιαίτερα στο νησί Ίμβρος από τον οποίο έλαβε και το όνομά της, όπου απολάμβανε ιδιαίτερες τιμές όπως συμπεραίνεται τόσο από την μνεία που γίνεται για αυτόν σε διάφορες αρχαίες επιγραφές όσο και από την απεικόνισή του σε αρχαία χάλκινα νομίσματα του 300 π.Χ.
Δείτε επίσης
Κατηγορία:Θεότητες της ελληνικής μυθολογίας
Λάμποκ (Τέξας)
Το Λάμποκ (αγγλικά: Lubbock) είναι η 10η πολυπληθέστερη πόλη στην πολιτεία του Τέξας των ΗΠΑ και έδρα της κομητείας Λάμποκ. Με πληθυσμό 260.993 κατοίκους το 2021, η πόλη είναι επίσης η 85η πολυπληθέστερη στις Ηνωμένες Πολιτείες. Βρίσκεται στο βορειοδυτικό τμήμα της πολιτείας (η περιοχή είναι γνωστή ως οι Μεγάλες Πεδιάδες), μια περιοχή γνωστή ιστορικά και γεωγραφικά ως Λιάνο Εστακάδο, και οικολογικά είναι μέρος του νότιου άκρου των Υψηλών Πεδιάδων, που βρίσκεται στο οικονομικό κέντρο της μητροπολιτικής περιοχής Λάμποκ, η οποία είχε εκτιμώμενο πληθυσμό 325.245 κατοίκους το 2021.
Εξωτερικοί σύνδεσμοι
Κατηγορία:Πόλεις του Τέξας
Μπάνγκορ Σίτι ΦΚ
Ευρωπαϊκές συμμετοχές
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ:
Εξωτερικοί σύνδεσμοι
Κατηγορία:Μπάνγκορ Σίτι ΦΚ Κατηγορία:Ποδοσφαιρικές ομάδες Ουαλίας Κατηγορία:Ιδρύσεις ποδοσφαιρικών ομάδων το 1876
Ρόγιαλ Λεοπάρτς ΦΚ
Η Ρόγιαλ Λεοπάρτς ΦΚ είναι ποδοσφαιρική ομάδα από την πόλη Simunye στην Σουαζιλάνδη. Είναι η ομάδα της Royal Swaziland Police. Συμμετέχει στη Swazi Premier League, την ανώτατη κατηγορία της χώρας. Έχει κατακτήσεις 3 πρωταθλήματα Σουαζιλάνδης (2006, 2007, 2008), δύο Κύπελλα Σουαζιλάνδης (2007, 2011), 1 Swazi Charity Cup (2006) και ένα Swazi Trade Fair Cup (2004). Στο Κύπελλο Πρωταθλητριών Ποδοσφαίρου Αφρικής έχει τρεις παρουσίες (2007, 2008, 2009), αλλά και τις τρεις φορές αποκλείστηκε από τον προκριματικό γύρο. Έδρα της ομάδας είναι το Simunye Park, χωρητικότητας 30000 θεατών. Η ομάδα ιδρύθηκε το 1979.
Κατηγορία:Ιδρύσεις ποδοσφαιρικών ομάδων το 1979 Κατηγορία:Ρόγιαλ Λεοπάρτς ΦΚ
Range Rover Classic
Το Range Rover Classic είναι μια σειρά 4x4, μεσαίου μεγέθους SUV που κατασκευάστηκε από τον Ιούλιο του 1969 έως τον Ιανουάριο του 1996, αρχικά από το τμήμα Rover (αργότερα Land Rover) της βρετανικής Leyland και, μεταγενέστερα, από το όμιλο Rover Group. Η πρώτη γενιά οχημάτων που παρήχθησαν με το όνομα Range Rover, κατασκευάστηκε αποκλειστικά ως 2-πορτο μοντέλο για τα πρώτα 11 χρόνια, έως ότου ένα 4-πορτο προστέθηκε στην παλέτα το 1981. Η 2-πορτη έκδοση παρέμεινε διαθέσιμη έως το 1994, το έτος που μπήκε στην παραγωγή η δεύτερη γενιά του μοντέλου. Εκείνη την εποχή, η Land Rover μετονόμασε το αρχικό Range Rover με τον πρόσφατα, τότε, επινοημένο όρο «Range Rover Classic», για να το ξεχωρίσει από τον διάδοχό του P38A, όταν τα δύο μοντέλα κατασκευάζονταν παράλληλα, και εφάρμοσαν το όνομα αναδρομικά σε όλα τα Range Rover πρώτης γενιάς.
Αν και το Range Rover Classic αντικαταστάθηκε επίσημα από τη δεύτερη γενιά Range Rover, ξεκινώντας από το 1994, τόσο ο διάδοχος όσο και η πιο προσιτή πρώτη και δεύτερη γενιά του Land Rover Discovery βασίζονταν σε μεγάλο βαθμό στο αρχικό πλαίσιο του Range Rover, το σύστημα 4-κίνησης και το αμάξωμα, τα οποία διατηρήθηκαν μέχρι και την τρίτη γενιά του Discovery, που έφτασε μέχρι και το 2004.
Παραπομπές
Κατηγορία:Μοντέλα Land Rover Κατηγορία:Αυτοκίνητα SUV Κατηγορία:Βρετανικά αυτοκίνητα
Άλκης Τροπαιάτης
Ο '''Άλκης Κ. Τροπαιάτης''' (1909 - 28 Ιουλίου 1999) ήταν Έλληνας συγγραφέας.
Πηγές
Κατηγορία:Νεοέλληνες λογοτέχνες
The Kingsroad
Η τηλεθέαση του επεισοδίου, δεν άλλαγε σε σχέση με το επεισόδιο της πρεμιέρας, αν και ήταν Σάββατο του Πάσχα. Οι κριτικές, επίσης, που δέχτηκε το επεισόδιο ήταν ως επί το πλείστον θετικές. Τα γυρίσματα του επεισοδίου έλαβαν μέρος σε τοποθεσίες της Βορείου Ιρλανδίας, τα οποία είχαν αρκετές δυσκολίες λόγω των σκύλων-ηθοποιών που συμμετείχαν. Στις ΗΠΑ η τηλεθέαση του επεισοδίου έφτασε τις 2.2 εκατομμύρια θεάσεις.
Εξωτερικοί σύνδεσμοι
Κατηγορία:Game of Thrones (επεισόδια)
Ευάγγελος Μαμίας
Ο Ευάγγελος Μαμίας (Αθήνα, 1902 - 1943) ήταν Έλληνας ηθοποιός του Εθνικού θεάτρου.
Βιογραφία
Πρωτοεμφανίσθηκε στη θεατρική σκηνή περί το 1925 με τον θίασο της Μαρίκας Κοτοπούλη με τον οποίο και συνεργάσθηκε μέχρι το 1930. Το έτος αυτό και μέχρι το 1942 προσλήφθηκε στο θίασο του Εθνικού θεάτρου, που τότε ονομαζόταν Βασιλικό Θέατρο. Με το θίασο αυτό έπαιξε βασικούς και δευτερεύοντες ρόλους σε 36 θεατρικά έργα όπως: "Βαβυλωνία", "Σχολείο κακογλωσσιάς", "Ο αρχοντοχωριάτης" (Le Bourgeois gentilhomme} του Μολιέρου, "Υπηρέτης δύο αφεντάδων" (Il servitore di due padroni) του Γκολντόνι, "Ο επιθεωρητής", "Ο κουρέας της Σεβίλλης" (Le Barbier de Séville) του Μπωμαρσαί, "Βασιλιάς Ληρ" (King Lear], "Άμλετ" (Hamlet), "Ο Έμπορος της Βενετίας" (The merchant of Venice) του Σαίξπηρ και άλλα. Επίσης, το 1930 εμφανίστηκε στην κινηματογραφική ταινία του Βασίλη Περίδη "Για την αγάπη της". Κατά την περίοδο 1940-41 εμφανίστηκε στις παραγωγές της νεοσύστατης Εθνικής Λυρικής Σκηνής "Η νυχτερίδα" (Die Fledermaus) ως Δικηγόρος Μπλιντ και "Βοκκάκιος" (Boccacio) ως Σκάλτσα.
Το 1942 προσλήφθηκε στον θίασο της Κατερίνας. Πέθανε το επόμενο έτος.
Θεατρικές Παραστάσεις
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου
Εξωτερικοί σύνδεσμοι
Κατηγορία:Έλληνες άνδρες ηθοποιοί θεάτρου
Αυτοκρατορία
Αυτοκρατορία είναι μια γεωγραφικά εκτεταμένη ομάδα κρατών και ανθρώπων (εθνοτήτων), ενωμένων κάτω από την κυριαρχία του αυτοκράτορα ή μιας ολιγαρχίας, οι οποίοι ασκούν απόλυτο εξωτερικό και εσωτερικό έλεγχο σ' αυτή.
Συνήθως, ο αυτοκράτορας για να διαχειριστεί αποτελεσματικότερα την αυτοκρατορία, αναθέτει κάποιες εξουσίες σε «τοπικούς» κυβερνήτες (έπαρχους), που ασκούν εσωτερική διοίκηση στις επαρχίες, ή σε αντιβασιλείς και βασιλείς που ασκούν διοίκηση σε ομόσπονδα κράτη, χωρίς τα κράτη αυτά να αμφισβητούν την κυριαρχία του αυτοκράτορα και να παύουν να υπόκεινται εδαφικά και διοικητικά στην αυτοκρατορία. Επίσης, μια αυτοκρατορία είναι συνήθως ένα πολυεθνικό κράτος, δηλαδή στην επικράτεια της ζουν διάφοροι λαοί και πολιτισμοί. Χαρακτηριστικά παραδείγματα αυτοκρατοριών στην ιστορία είναι η Ρωμαϊκή Αυτοκρατορία και η συνέχεια της, η Βυζαντινή Αυτοκρατορία, η Βρετανική Αυτοκρατορία, η Οθωμανική Αυτοκρατορία, η Γαλλική αυτοκρατορία, η Ρωσική Αυτοκρατορία, ή ακόμα και η Αυτοκρατορία του Μεγάλου Αλεξάνδρου κ.α. Κατά το τέλος του 19ου αιώνα, οι περισσότερες αυτοκρατορίες είχαν παρακμάσει ή κατακτηθεί/αλλάξει πολίτευμα. Σήμερα δεν υπάρχουν άλλες αυτοκρατορίες. Οι αυτοκρατορίες μπορούν να διοικούνται από έναν αυτοκράτορα ή ένα σουλτάνο κ.ο.κ. Σήμερα η Ιαπωνία είναι αυτοκρατορία μόνο κατ'όνομα, καθώς ο αυτοκράτορας είναι καθαρά διακοσμητικός και η χώρα είναι πλήρως εκδημοκρατισμένη.
*
Κατηγορία:Γεωπολιτική
Μπαρόκ μουσική
Μουσική Μπαρόκ ονομάζεται η μουσική που εντάσσεται στην γενική καλλιτεχνική τεχνοτροπία που ονομάζεται Μπαρόκ και αναπτύχθηκε πρώτα στην Ιταλία κατά τον 17ο αιώνα και εξαπλώθηκε σε όλη την Ευρώπη.thumb|right|200px|Όργανα της Μπαρόκ μουσικής Είναι ένας ρυθμός πολύπλοκος, γεμάτος, εντυπωσιακός, σε αντίθεση με την ηρεμία και γαλήνη που επικρατούσε στην Αναγέννηση, αλλά και οργανωμένος και κωδικοποιημένος, χωρίς την κουραστική φόρτιση του 15ου αι. Η τέχνη του Μπαρόκ εντυπωσιάζει, συγκινεί και διεγείρει τη φαντασία με τον πλούτο των διακοσμήσεων.
Οι κατακτήσεις της εποχής αυτής είναι:
thumb|right|200px|Εκκλησιαστικό Όργανο
Συνθέτες
Οι συνθέτες της εποχής Μπαρόκ με σημαντικό έργο ήταν πολλοί:
Εξωτερικοί σύνδεσμοι
Κατηγορία:Κλασική μουσική * *
Μακεδόνιος Μελόνι
Ο Μακεδόνιος Μελόνι (Macedonio Melloni, 11 Απριλίου 1798 – 11 Αυγούστου 1854) ήταν Ιταλός φυσικός.
Βιογραφία
Ο Μελόνι γεννήθηκε στην Πάρμα και το 1824 διορίσθηκε καθηγητής στο εκεί πανεπιστήμιο, αλλά υποχρεώθηκε να καταφύγει στη Γαλλία εξαιτίας της συμμετοχής του στη επανάσταση του 1831. Το 1839 επέστρεψε στην Ιταλία, όπου έγινε καθηγητής στο Πανεπιστήμιο της Νάπολης και διευθυντής (ως το 1848) του σταθμού-παρατηρητηρίου του Βεζουβίου. Εφηύρε τη θερμοηλεκτρική στήλη και από το 1830 μελέτησε τις θερμικές υπέρυθρες ακτίνες, ως ακτινοβολία της θερμότητας. Το 1841 ο Μελόνι εισήγαγε τη χρήση ρυθμιστικού μαγνήτη στα γαλβανόμετρα για την εξουδετέρωση των γεωμαγνητικών επιδράσεων. Το 1842 απέδειξε ότι οι υπέρυθρες ακτίνες μπορούν να εμφανίζουν τα ίδια φαινόμενα όπως και το φως: ανάκλαση από κάτοπτρα, διάθλαση από φακούς, πόλωση και συμβολή. Συνεπώς ο όρος «υπέρυθρο φως» δεν είναι λανθασμένος για την υπέρυθρη ακτινοβολία, παρότι το ανθρώπινο μάτι δεν βλέπει αυτό το φως επειδή απλώς έχει μεγαλύτερο μήκος κύματος από το ορατό φως (τα μάτια κάποιων ζώων όμως το βλέπουν).
Το σημαντικότερο έργο του, το La thermocrose au la coloration calorifique, έμεινε ημιτελές εξαιτίας του πρόωρου θανάτου του από χολέρα, με μόνο τον πρώτο τόμο δημοσιευμένο (Νάπολη 1850).
Εξωτερικοί σύνδεσμοι
Κατηγορία:Ιταλοί φυσικοί Κατηγορία:Φυσικοί του 19ου αιώνα
Βαγγέλης Παπάζογλου
Ο Βαγγέλης Παπάζογλου, γνωστός και ως Αγγούρης (Ντουρμπαλί Σμύρνης, 1896 - Κοκκινιά, 27 Ιουνίου 1943) ήταν Έλληνας διακεκριμένος λαϊκός μουσικός και τραγουδοποιός, από τους κορυφαίους προπολεμικούς ρεμπέτες.
Βιογραφία
Γεννήθηκε το 1896 στο Ντουρμπαλί, ένα μικρό χωριό λίγο έξω από την Σμύρνη. Πήγε μόνο μέχρι την τρίτη δημοτικού στο ελληνικό σχολείο, αφού ακολουθούσε στη δουλειά τον πατέρα του, που ήταν σιδηροδρομικός και αναγκαζόταν να μετακινείται στις περιοχές της Σμύρνης.
Υπήρξε αυτοδίδακτος μουσικός. Από παιδάκι έπαιζε μαντολίνο και αργότερα έμαθε κιθάρα, βιολί και μπάντζο. Συμμετείχε στην περίφημη Εστουδιαντίνα «Τα Πολιτάκια» ως δεύτερο μαντολίνο (με πρώτο τον Σπύρο Περιστέρη και τον Παναγιώτη Τούντα). Εκεί γνωρίστηκε με τους άλλους μεγάλους Σμυρνιούς μουσικούς Σπύρο Περιστέρη, Παναγιώτη Τούντα, τους Ογδοντάκηδες, τον Δημήτρη Σέμση ή Σαλονικιό που γύρω στο 1920 ήταν στη Σμύρνη παίζοντας βιολί κ.ά. Αν και αυτοδίδακτος, κατόρθωσε με τη βοήθεια του μαέστρου Σπύρου Περιστέρη να μάθει τη μουσική σημειογραφία. Έτσι πάρα πολλές παρτιτούρες των τραγουδιών του διασώθηκαν μέχρι σήμερα.
Με την απελευθέρωση της Σμύρνης το 1919, κατατάσσεται ως εθελοντής στον Ελληνικό Στρατό που βρέθηκε στην Ιωνία, συμμετέχει στη Μικρασιατική Εκστρατεία, αφού κατάφερε προηγουμένως το 1913, να αποφύγει τον Τουρκικό Στρατό, χρησιμοποιώντας τα έγγραφα ενός πρώτου ξαδέρφου του που είχε πεθάνει πολύ νέος. Μετά την καταστροφή της Σμύρνης, έρχεται ως πρόσφυγας στην Ελλάδα και εγκαθίσταται στην Κοκκινιά του Πειραιά.
Στην Ελλάδα έπιασε κατευθείαν δουλειά ως μουσικός. Το πρώτο μαγαζί στο οποίο δούλεψε επίσημα ήταν αυτό του «Θεοφράστου» στις Τζιτζιφιές, το 1923. Εκεί γνώρισε τη τραγουδίστρια και κόρη του σημαντικού μουσικού δάσκαλου της Σμύρνης Δημήτρη Μαρωνίτη, Αγγελική Μαρωνίτη, με την οποία παντρεύτηκαν το 1927. Στα 1929 η Αγγέλα τυφλώνεται και στα 1936 αποσύρεται οριστικά από τα πάλκα αφού της το απαγορεύει ο Βαγγέλης. Κατοικώντας μαζί πλέον στην Κοκκινιά, δεν αποκτούν παιδιά και έτσι όμως, αποφασίζουν και υιοθετούν τον ανιψιό της Αγγέλας, Γιώργη Παπάζογλου.
Στη δισκογραφία πρωτοεμφανίζεται το 1933 με τρία τραγούδια του: «Αν ήμουν άντρας», «Αργιλέ μου» και «Ο Νικοκλάκιας». Έχει έντονη παρουσία μέχρι το 1937, οπότε έρχεται σε ρήξη με τη μεταξική λογοκρισία, αρνούμενος δημόσια να λογοκριθούν τα τραγούδια του από «αμόρφωτους ανθρώπους», με αποτέλεσμα την εξαφάνισή του από τη δισκογραφία. Έτσι από το 1937 και μετά, μόνο ένα τραγούδι από τα δεκάδες που είχε, φωνογραφήθηκε στο όνομά του: «Να μη λες το μυστικό σου» με τον Κώστα Ρούκουνα στα τέλη το 1938. Συνεχίζει όμως να παίζει σε κέντρα, γάμους και πανηγύρια ανά την Ελλάδα, αλλά και να γράφει τραγούδια. Πολλά από αυτά τα χάρισε σε άλλους συνθέτες και τραγουδιστές.
Όταν στα 1941 μπήκανε οι Γερμανοί στην Αθήνα, παρόλο που υπήρχε προσφορά εργασίας, ο Βαγγέλης Παπάζογλου ήγειρε ηθικό θέμα και μη θέλοντας να παίζει και να χορεύουνε οι «φχαριστημένοι και οι μαυραγορίτες» όπως είπε χαρακτηριστικά, παράτησε την κιθάρα και το τραγούδι και για να μπορέσουν να ζήσουν, έριξε ένα τσουβάλι στον ώμο και έγινε παλιατζής. Τότε προσβλήθηκε από φυματίωση κι έκανε συχνές αιμοπτύσεις και κατόπιν, η Αγγέλα πούλησε σχεδόν τα πάντα από το σπίτι για να έχουν λίγο φαγητό. Ο Βαγγέλης Παπάζογλου απεβίωσε τελικά από την φυματίωση στις 27 Ιουνίου 1943.
Σήμερα, η οδός στην Κοκκινιά όπου και βρίσκεται η οικία που κατοικούσε, έχει μετανομαστεί από Κίμωνος σε Βαγγέλη Παπάζογλου και επίσης με προσπάθειες της οικογένειας του έχει διατηρηθεί η οικία του.
Εξωτερικοί σύνδεσμοι
Κατηγορία:Έλληνες μουσικοί Κατηγορία:Έλληνες τραγουδοποιοί Κατηγορία:Έλληνες στιχουργοί Κατηγορία:Ρεμπέτες Κατηγορία:Μικρασιατικός Ελληνισμός
Μόλντε
Το Μόλντε είναι πόλη και δήμος της περιφέρειας Μέρε και Ρόμσνταλ της Νορβηγίας. Βρίσκεται στην περιοχή Ρόμσνταλ, στην ομώνυμη χερσόνησο, γύρω από τα Φάνεφιορδ και Μόλντεφιορδ.
Το διοικητικό κέντρο του δήμου είναι η πόλη του Μόλντε, που είναι επίσης το διοικητικό κέντρο της περιφέρειας Μέρε και Ρόμσνταλ, ο εμπορικός κόμβος της περιοχής Ρόμσνταλ και η έδρα της Επισκοπής του Mέρε. Άλλοι οικισμοί του δήμου είναι τα χωριά Χγέλσετ, Κλέιβε, Νέσγεστράντα, Μίντσουντ, Νορντ-Χέγκνταλ, Ειντσβογκ, Ράουσαντ, Μπογκεστράντα, Μυκλεμπόσταντ, Ερεσφιορδ και Εικεσντάλεν.
Το Μόλντε έχει θαλάσσιο, εύκρατο κλίμα, με καλοκαίρια δροσερά έως ζεστά και σχετικά ήπιους χειμώνες. Η πόλη έχει το προσωνύμιο Πόλη των Ρόδων.
Πρόκειται για έναν παλιό οικισμό που εμφανίστηκε ως εμπορικός σταθμός στα τέλη του Μεσαίωνα. Απέκτησε επίσημα εμπορικά δικαιώματα το 1614 και χαρακτηρίστηκε πόλη με βασιλικό διάταγμα το 1742. Εγινε δήμος την 1η Ιανουαρίου 1838.
Η πόλη συνέχισε να αναπτύσσεται κατά το 18ο και το 19ο αιώνα, καθιστάμενη κέντρο της νορβηγική βιομηχανίας υφασμάτων και ενδυμάτων, καθώς και το διοικητικό κέντρο της περιοχής και σημαντικός τουριστικός προορισμός. Μετά τον Β΄ Παγκόσμιο Πόλεμο γνώρισε επιταχυνόμενη ανάπτυξη, συγχωνεύτηκε με τον Δήμο Μπόλσεϊ και τμήματα του Δήμου Βέεϊ την 1η Ιανουαρίου 1964 και έγινε κέντρο όχι μόνο διοικητικών και δημόσιων υπηρεσιών αλλά και ακαδημαϊκό και βιομηχανικό.
Ο δήμος με 1.503 τετραγωνικά χιλιόμετρα είναι ο 56ος μεγαλύτερος από τους 356 δήμους της Νορβηγίας και ο 31ος πολυπληθέστερος, με πληθυσμό 31.967. Η πληθυσμιακή πυκνότητα του δήμου είναι 22,3 κάτοικοι ανά τετραγωνικό χιλιόμετρο και ο πληθυσμός του έχει αυξηθεί κατά 7,2% κατά την προηγούμενη δεκαετία.
Iστορία
Η σημερινή θέση της πόλης χρονολογείται από την ύστερη μεσαιωνική περίοδο, αλλά προηγήθηκε αυτής ο πρώιμος μεσαιωνικός δήμος στο Βέεγια, ένα νησί στα νότια του σημερινού Μόλντε. Ο οικισμός στο Βέεγια πιθανότατα χρονολογείται από την Περίοδο των Μεταναστεύσεων, αλλά αναφέρεται για πρώτη φορά στις σάγκα από τον Σνόρρι Στούρλουσον ως τοποθεσία της Μάχης του Σέκεν το 1162, όπου ο βασιλιάς Χάακον ο Ευρύωμος σκοτώθηκε πολεμώντας τον ευγενή Ερλινγκ Σκάκε, κατά τους Νορβηγικούς εμφύλιους πολέμους (1130–1240). Ωστόσο η κατοίκηση στην περιοχή μπορεί να αναχθεί πολύ παλαιότερα παρελθόν - στοιχεία παρέχονται από δύο πέτρινες πλάκες λαξευμένες με πετρογλυφικά που βρέθηκαν στο Μπγέρσετ, δυτικά του κέντρου της πόλης.
Περί το 1400 η επιρροή του Βέεγια μειώθηκε και το νησί τελικά εγκαταλείφθηκε. Ωστόσο η εμπορική ζωή στην περιοχή δεν νεκρώθηκε και, ξεκινώντας από δύο οικισμούς στο Ρέκνες και το Μόλντε (αργότερα Μολντεγκορντ), εμφανίστηκε ένα μικρό λιμάνι με το όνομα Μόλντε Φγέρε (Αποβάθρα Μολντε), με βάση το εμπόριο ξυλείας και ρέγγας με ξένους εμπόρους. Η πόλη απέκτησε επίσημα εμπορικά δικαιώματα το 1614 ως ladested υπό την εποπτεία της πόλης του Τρόντχαϊμ. Κατά τη σουηδική κατοχή της Κεντρικής Νορβηγίας, το 1658–1660, μετά την συντριπτική ήττα της Δανίας-Νορβηγίας κατά τους Βόρειους Πολέμους, η πόλη έγινε κέντρο αντίστασης στους Σουηδούς. Μετά την εξέγερση και την απελευθέρωση το 1660 το Μόλντε έγινε το διοικητικό κέντρο της περιφέρειας Μέρε και Ρόμσνταλ και καθιερώθηκε ως kjøpstad (εμπορική πόλη) με βασιλικό διάταγμα το 1742. Το Μόλντε συνέχισε να αναπτύσσεται κατά το 18ο και το 19ο αιώνα, καθιστάμενο κέντρο της νορβηγικής βιομηχανίας υφασμάτων και ενδυμάτων. Ο τουρισμός έγινε αργότερα μεγάλη βιομηχανία και το Μόλντε είχε ως τακτικούς καλοκαιρινούς επισκέπτες διασημότητες όπως ο Γερμανός Αυτοκράτορας Γουλιέλμος Β΄ της Γερμανίας και ο Πρίγκιπας της Ουαλίας. Ηταν γεμάτο πολυτελή ξενοδοχεία που περιέβαλλαν μια ειδυλλιακή πόλη με γραφικά, ξύλινα σπίτια, καταπράσινους κήπους και πάρκα, πεζόδρομους και κιόσκια, κερδίζοντας το προσωνύμιο Πόλη των Ρόδων. Αυτό διακόπηκε όταν το ένα τρίτο της πόλης καταστράφηκε από πυρκαγιά στις 21 Ιανουαρίου 1916, ωστόσο ανέκαμψε και συνέχισε να αναπτύσσεται κατά την οικονομικά δύσκολη περίοδο του μεσοπολέμου.
Μια δεύτερη πυρκαγιά, ή σειρά πυρκαγιών, προκλήθηκαν από γερμανικές αεροπορικές επιδρομές τον Απρίλιο και το Μάιο του 1940 και κατέστρεψαν περίπου τα δύο τρίτα της πόλης. Το Μόλντε ήταν στην ουσιαστικά η πρωτεύουσα της Νορβηγίας για μια εβδομάδα μετά την άφιξη εκεί του Βασιλιά Χάακον, του Πρίγκιπα του Στέμματος Oλαφ και των μελών της κυβέρνησης και του κοινοβουλίου στις 23 Απριλίου, μετά από δραματική πτήση από το Όσλο. Εγκαταστάθηκαν στο Γκλόμστουα, τότε στα δυτικά περίχωρα της πόλης, και βίωσαν προσωπικά τις βομβιστικές επιδρομές. Τα νορβηγικά αποθέματα χρυσού μεταφέρθηκαν επίσης στο Μόλντε και κρύφτηκαν σε ένα εργοστάσιο ενδυμάτων.
Ωστόσο η γερμανική κατασκοπία το γνώριζε και στις 25 Απριλίου η Λουφτβάφε ξεκίνησε μια σειρά αεροπορικών επιδρομών. Επί μια εβδομάδα η σειρήνα των αεροπορικών επιδρομών στην καμινάδα του εργοστασίου γαλακτοκομικών ανήγγελλε τις επαναλαμβανόμενες επιθέσεις. Η 29η Απριλίου αποδείχθηκε η χειρότερη μέρα στην ιστορία του Μόλντε, καθώς η πόλη μετατράπηκε σε μια θάλασσα φωτιάς από εμπρηστικές βόμβες. Μέχρι τότε η εκκλησία είχε παραμείνει άθικτη, αλλά στην τελική εξόρμηση μια εμπρηστική βόμβα έπεσε πάνω στον πύργο και η ξύλινη εκκλησία καταστράφηκε από τη φωτιά.
Μετά το Β 'Παγκόσμιο Πόλεμο το Μόλντε γνώρισε εκρηκτική ανάπτυξη. Καθώς ο εκσυγχρονισμός της νορβηγικής κοινωνίας επιταχύνθηκε τα χρόνια μετά την ανοικοδόμηση, η πόλη έγινε κέντρο όχι μόνο διοικητικών και δημόσιων υπηρεσιών, αλλά και ακαδημαϊκό και βιομηχανικό. Μετά την ενοποίηση της ίδιας της πόλης και των γειτονικών της κοινοτήτων το 1964 έγινε μια σύγχρονη πόλη, που περιλαμβάνει τους περισσότερους κλάδους απασχόλησης, από τη γεωργία και την αλιεία ως τη βιομηχανική παραγωγή, τις τράπεζες, την τριτοβάθμια εκπαίδευση, τον τουρισμό, το εμπόριο, την υγειονομική περίθαλψη και τη δημόσια διοίκηση.